Repete Návraty (televízna relácia)

Repete Návraty je hudobno-zábavná relácia Martina Jakubca, ktorá je priamym pokračovaním populárnej relácie Repete Ivana Krajíčka, ktorá sa vysielala v 90. rokoch v Slovenskej televízii. Reláciu moderuje Martin Jakubec, ktorý je zároveň režisérom, scenáristom a sám v relácii vystupuje ako spevák.

História obnovenia 
Pôvodná relácia Repete začala zanikať po smrti Ivana Krajíčka v roku 1997, kedy ju ešte istý čas viedla Zora Kolínska. Neskôr zanikla úplne. 
V roku 2007 požiadal o licenčnú a ochrannú známku ÚPV SR "Repete" a "Repete Návraty", spevák, producent, režisér a moderátor Martin Jakubec a tým sa začala nová história tejto relácie. Po jej získaní reláciu obnovil a oslovil všetkých pôvodných interpretov ako napr. Dušana Grúňa, Lýdiu Volejníčkovú, Zdena Sychru, Oľgu Szabovú a ďalších. Speváci momentálne dokončujú hudobný výber skladieb, ktoré zaradia na set CD pod názvom Repete Návraty, kde budú účinkovať spolu za sprievodu Big bandu.

Diskografia 
 (2010) Repete Návraty - Dušan Grúň – Maja Production a STV
 (2010) Repete Návraty - Lýdia Volejníčková (Milión ruží) – Maja Production
 (2010) Repete Návraty - Martin Jakubec  - Čo že je to 50-tka? – Československá muzika
 (2010) Repete Návraty - Martin Jakubec a Lýdia Volejníčková  - Nočné ruže – Československá muzika
 (2010) Repete Návraty - Dušan Grúň a Martin Jakubec  - Vianoce a pokoj v rodine – Československá muzika

Účinkujúci 

Účinkujú : spevák, moderátor a zabávač Martin Jakubec a jeho hostia Lýdia Volejníčková, Dušan Grúň, Oľga Szabová, Zdeno Sychra, Monika Stanislavová, Nora Blahová, Miriam Klimentová, Ján Hruška, Ivan Ožvát, Eva Máziková na halfplayback alebo za sprievodu Slovenského orchestra.

Referencie 
 Aktuality : Veľkolepé návraty Repete
 Medialne.etrend.sk : Martin Jakubec chce byť v STV novým Krajíčkom

Externé odkazy 
 www.repete-navraty.sk

Hudobné súťaže
Televízne relácie na Slovensku
Hudobné televízne programy